**Проект**

**ПРОЕКТ ЗА ПУБЛИКУВАНЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА**

**ОП „МНОГОФУНКЦИОНАЛНА СПОРТНА ЗАЛА“ ГР. ПЛОВДИВ**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: [t\_yurieva@plovdiv.bg](mailto:t_yurieva@plovdiv.bg) или в деловодството на община Пловдив, пл. „Стефан Стамболов” № 1.

**МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „МНОГОФУНКЦИОНАЛНА СПОРТНА ЗАЛА“ ГР. ПЛОВДИВ ”**

**1. Причини, които налагат приемането на Правилник за устройството и дейността на ОП „Многофункционална спортна зала“ гр. Пловдив.**

С оглед актуализиране и осъвременяване на текстовете, съдържащи в Правилника за устройството и дейността на ОП „Многофункционална спортна зала“, гр. Пловдив“, същите следва да бъдат приведени в съответствие с разпоредбите на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и относимото законодателство.

В изпълнение на разпоредбите на чл.3, ал.9 и ал.11, във връзка с §2 от Допълнителните разпоредби от Наредбата за създаване, управление и контрол върху дейността на общинските предприятия на община Пловдив по гл. VI от ЗОС е постъпило писмо от директора на предприятието г-жа Евелина Апостолова с вх.№21ОПР-1155/13.08.2021г. на община Пловдив.

Към горепосоченото писмо г-жа Апостолова прилага актуализираните Приложение №1 – „Организационната структура на предприятието“ и Приложение № 2 **-** „Опис на предоставеното за управление имущество към 31.12.2020г.“, неразделни части от Правилника.

В актуализирания опис на имуществото по групи сметки към 31.12.2020г. е настъпила следната промена:

* По с/ка 2031- Сгради – увеличение на балансова стойност с общо 778 291,82лв., представляващи закупено аварийно осветление и допълване на система за осветление.

***На следващо място, във връзка с Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга на Европейската комисия и съответно изискванията на Министерство на финансите се създава нова алинея, а именно чл. 6, ал.2 от Правилника за устройството и дейността на ОП „Многофункционална спортна зала“ гр. Пловдив, която е свързана с възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи.***

При изработването на проекта за приемане на новия Правилник за устройството и дейността на ОП „Многофункционална спортна зала“, гр. Пловдив са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е да бъде приет Правилник за устройството и дейността на ОП „Многофункционална спортна зала“, гр. Пловдив“, поради изменения в текстовете на чл.6, чрез включване на възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи, както и приемане на ново Приложение №1 – „Организационна структура на предприятието“ и актуализирано Приложение №2 „Опис на предоставеното за управление имущество към 31.12.2020г.“

**Принципът на обоснованост** – приемането на Правилник за устройството и дейността на ОП „Многофункционална спортна зала“, гр. Пловдив“ се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия на община Пловдив по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за устройството и дейността на ОП „Многофункционална спортна зала“, гр. Пловдив“ е в съответствие с нормативните актове от по**-**висока степен.

При изработване на проекта на Правилник за устройството и дейността на ОП „Многофункционална спортна зала“, гр. Пловдив е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта на Правилник за устройството и дейността на ОП „Многофункционална спортна зала“, гр. Пловдив, която е прикачена към публикувания проект.

**2. Цел на приемане на Правилника за устройството и дейността на ОП „Многофункционална спортна зала“, гр. Пловдив**

Целта на приемането на Правилник за устройството и дейността на ОП „Многофункционална спортна зала“, гр. Пловдив е да се допълни предмета на дейност в частта на чл.6, ал.2 от Правилника, като се включи възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи; да се приемат актуализирани Приложение №1 – „Организационна структура на предприятието“ и Приложение №2 **-** Опис на предоставеното за управление имущество към 31.12.2020г.

**3. Финансови средства, необходими за приемане на Правилника.**

За приемането на Правилник за устройството и дейността на ОП „Многофункционална спортна зала“, гр. Пловдив не е необходимо разходването на допълнителни бюджетни средства.

**4. Очаквани резултати**

Очакваните резултати са: включване на възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи; обективно регистриране и счетоводно отчитане на материалните активи, предоставените за управление на ОП „Многофункционална спортна зала“, гр. Пловдив.

**5. Анализ за съответствие с правото на Европейския съюз**

Предлаганият проект за приемане на Правилник за устройството и дейността на ОП „Многофункционална спортна зала“, гр. Пловдив е в съответствие с нормативните актове от по-висока степен, както и с тези на европейското законодателство.

Правилникът за устройството и дейността на ОП „Многофункционална спортна зала“, гр. Пловдив е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия на община Пловдив по глава VІ от Закона за общинската собственост и други приложими законови разпоредби, поради което съответствието му с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **03.09.2021 г.**

След изтичане на законовия 30**-**дневен срок, предложенията и становищата по проекта на Правилник за устройството и дейността на ОП „Многофункционална спортна зала“, гр. Пловдив ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, Решение на ЕК 2012/21/ЕС относно прилагане на чл.106 §2 от Договора за функционирането на Европейския съюз за държавна помощ под формата на компенсация за обществена услуга, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия на община Пловдив по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**ПРОЕКТ НА РЕШЕНИЕ:**

1. Приема Правилник за устройството и дейността на ОП „Многофункционална спортна зала“, гр. Пловдив, съгласно Приложение №1, неразделна част от настоящото решение, ведно с *Приложение №1* „Организационна структура“ и *Приложение №2* „Опис на ДМА към 31.12.2020г.“, и двете неразделна част от Правилника.
2. Възлага на Кмета на община Пловдив да извърши всички необходими правни и фактически действия за възлагане с Акт за възлагане извършването на услуги от общ икономически интерес от ОП „Многофункционална спортна зала“, гр. Пловдив, които са от неговата компетентност.

**Приложения:**

**1. Приложение №1** – Правилник за устройството и дейността на ОП „Многофункционална спортна зала“, гр. Пловдив, неразделна част от настоящото решение, ведно с Приложение №1 „Организационна структура“ и Приложение №2 „Опис на ДМА към 31.12.2020г.“, и двете неразделна част от Правилника.

**2. Приложение №2** – Предварителна оценка на въздействието.